Document ID: 32013R0985

UREDBA KOMISIJE (EU) br. 985/2013
оd 14. listopada 2013.
o izmjeni i ispravljanju Priloga I. Uredbi (EZ) br. 1334/2008 Europskog parlamenta i Vijeća o određenim aromatičnim tvarima
(Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani i o izmjeni Uredbe Vijeća (EEZ) br. 1601/91, uredaba (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
budući da:
(1)
U prilogu I. Uredbi (EZ) br. 1334/2008 utvrđuje se popis Unije aroma i izvornih sirovina za upotrebu u hrani i uvjeti njihove upotrebe.
(2)
Dio A popisa Unije sadrži ocijenjene aromatične tvari bez bilješke i aromatične tvari u postupku ocjenjivanja koje su na tom popisu označene bilješkama od 1. do 4.
(3)
Europska agencija za sigurnost hrane (EFSA) dovršila je ocjenu 23 tvari koje su trenutačno navedene na popisu kao aromatične tvari u postupku ocjenjivanja. Navedene aromatične tvari EFSA je ocijenila u sljedećim ocjenama skupina aroma (FGE): ocjena FGE.06rev4 (3) (tvari br. FL 02.229, 05.137, 09.562 i 09.854), ocjena FGE.07rev4 (4) (tvari br. FL 02.145, 02.194, 02.211, 07.198 i 07.204), ocjena FGE.08rev5 (5) (tvar br. FL 15.134), ocjena FGE.09rev4 (6) (tvari br. FL 07.202 i 07.255), ocjena FGE.12rev3 (7) (tvar br. FL 05.182), ocjena FGE.20rev4 (8) (tvari br. FL 05.026, 05.028, 05.029 i 09.858), ocjena FGE.23rev4 (9) (tvar br. FL 13.170), ocjena FGE.63rev1 (10) (tvari br. FL 02.252, 07.190 i 09.936), ocjena FGE.94rev1 (11) (tvar br. FL 16.095) i ocjena FGE.304 (12) (tvar br. FL 16.123). EFSA je zaključila da navedene aromatične tvari na procijenjenoj razini unosa hrane ne dovode u pitanje sigurnost.
(4)
Stoga je potrebno aromatične tvari procijenjene u tim ocjenama skupina aroma navesti na popisu kao ocijenjene brisanjem bilježaka od 1. do 4. u odgovarajućim unosima na popisu Unije.
(5)
Nakon objave popisa Unije uočene su određene pogreške na tom popisu. Navedene se pogreške odnose na nazive, brojeve CAS, brojeve JECFA ili sekundarne sastojke sljedećih tvari: br. FL 02.093, 02.110, 05.085, 08.004, 09.016, 09.131, 09.132, 09.266, 09.578, 09.596, 09.880, 12.075, 12.086, 12.273, 13.028, 13.190, 14.067 i 17.015. Pogreške je potrebno ispraviti.
(6)
Prilog I. dio A Uredbe (EZ) br. 1334/2008 treba stoga na odgovarajući način izmijeniti i ispraviti.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Prilog I. dio A Uredbe (EZ) br. 1334/2008 mijenja se u skladu s Prilogom ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. listopada 2013.

Labels: 0
3
17